1992. – 1062 ár frá stofnun Alþingis.

116. löggjafarþing. – 150. mál.

171. Fyrirspurn

til samgönguráðherra um lyfjakistur um borð í skipum.

Frá Guðmundi Hallvarðssyni.

Hvernig er reglum um lyfjakistur um borð í skipum háttað með tilliti til deyfilyfja?

Hyggst samgönguráðherra láta fara fram endurskoðun á reglugerð um lyfjakistur um borð í skipum?

Greinargerð.

Nýlega var sagt frá í fjölmiðlum alvarlegu slysi sem ungur sjómaður varð fyrir við störf sín um borð úti á sjó. Skipstjórnarmenn töldu slysið þess eðlis að rétt hefði verið undir þeim kringumstæðum að gefa hinum slasaða morfín sem ekki var leyfilegt að hafa í lyfjakistu skipsins samkvæmt reglugerð.

Skriflegt svar óskast.